open-index/open-wikipedia-markdown huggingface dataset:
ინკორპორაცია (ენათმეცნიერება)

**ინკორპორაცია** (გვიანდელი ლათინური incorporation — შთასხეულება < in- -ში და corpus-სხეული) — ერთ სიტყვაში(ძირითადად ზმნაში) სუბიექტის, ობიექტის , იარაღის, თვისების, გარემოების და სხვათა აღმნიშვნელი ელემენტების ჩართვა. დამახასიათებელია რთული კომპლექსი, რომელიც თავისი მნიშვნელობით აღემატება სიტყვას(მოიცავს რამდენიმე ლექსიკურ ერთეულს) და უახლოვდება სხვა ენათა შესიტყვებას, აგებულებით კი არ უდრის შესიტყვებას, ვინაიდან არ იშლება დამოუკიდებელ სიტყვებად. მაგალითად, ჩუქჩურად: *ты - теины-лежты пыгты ркып* ნიშნავს „[მე] ძალიან მტკივა თავი“.

## იხილეთ აგრეთვე 
*პოლისინთეზური ენები
*ჩუქჩური ენა

## სქოლიო 
კატეგორია:ენათმეცნიერება
პალეოეკოლოგია

მინი|200პქ|განამარხებული ორგანიზმი
**პალეოეკოლოგია** ( – ძველი და ეკოლოგია) — პალეონტოლოგიის განხრა, რომელიც შეისწავლის გეოლოგიური 
წარსულის გარკვეულ გარემო პირობებს და ცხოველთა შეგუების მოვლენებს.

წარსულის ორგანიზმების ცხოვრების ვითარების აღდგენის ძირითადი მეთოდია — ჩონჩხის ნარჩენების აგებულების შესწავლა; ამით შესაძლებელი ხდება ნამარხი ორგანიზმების ცხოვრების პირობების ნაწილობრივი აღდგენა. ქანების ნივთიერი შედგენილობა, მათი სტრუქტურა, ტექსტურული და გეოქიმიური მახასიათებლები გვაძლევს საშუალებას აღვადგინოთ უძველესი ორგანიზმების
ცხოვრების მრავალი თავისებურება და მათი დაღუპვის ვითარება. 
უძველესი ორგანიზმების ბინადრობისა და მათი ცხოვრების ვითარების აღდგენისას პალეოეკოლოგია გვაწვდის მნიშვნელოვან ცნობებს პალეონტოლოგიის სხვა განხრებისათვის, 
ასევე გეოლოგიისათვის, პალეოგეოგრაფიული პირობების რეკონსტრუქციებისთვის და სხვ.

პალეოეკოლოგიის ფუძემდებელია რუსი პალეონტოლოგი ვლადიმერ კოვალევსკი, რომელმაც მოგვცა ამომწყდარი ხერხემლიანების 
ევოლუციური და პალეოეკოლოგიური ანალიზი. პალეოეკოლოგიის ერთ-ერთმა ფუძემდებელმა ნიკოლოზ ანდრუსოვმა კლასიკური შრომები უძღვნა ნამარხი ზღვიური ხერხემლიანების კვლევის საკითხს.
პალეოეკოლოგიის განვითარებისათვის მნიშვნელოვანი იყო ასევე ბელგიელი პალეონტოლოგის ლუი დოლოსა და ოტენიო აბელის შრომები. 

გამოიცემა ჟურნალები „Palaeogeography, Palaeoclimatology, Palaeoecology“ (Amst., 1965-იდან).

## იხილეთ აგრეთვე
* პალეონტოლოგია
* ეკოლოგია

## რესურსები ინტერნეტში
*  პალეოეკოლოგია - დიდი საბჭოთა ენციკლოპედია 
*  პალეოეკოლოგიის შესახებ
*  პალეოეკოლოგია 
*  პალეოეკოლოგია - ნაშრომი

## ლიტერატურა
* Ager D. V., Principles of paleoecology, N. Y., 1963
* Schäfer W., Aktuo-Paläontologie nach Studien in der Nordsee, Fr./M., 1962
* Геккер Р. Ф., Введение в палеоэкологию, М., 1957
* Иванова Е. А., О путях развития палеоэкологии в СССР, "Палеонтологический журнал", 1959, № 2
* Яковлев Н. Н., Организм и среда, 2 изд., М.— Л., 1964

კატეგორია:პალეონტოლოგია
კატეგორია:ეკოლოგია
ეროვნული-რევოლუციური არმია

**ეროვნული-რევოლუციური არმია** (ჩინ: 國民革命軍|国民革命军) — პარტია გომინდანის შეიარაღებული ძალები, ხოლო გომინდანის დამარცხების შემდეგ სამოქალაქო ომში —  ჩინეთის რესპუბიკის ეროვნული შეიარაღებული ძალები 1947 წლამდე.

## ისტორია 
გომინდანის შეიარაღებული ძალები შეიქმნა 1925 წელს ჩინეთში სამოქალაქო ომის პერიოდში. **ერა**-ს მთავარსარდალი ჩან კაი-ში. 1926—1927 წლებში ჩრდილოეთის ლაშქრობის მსვლელობის დროს **ერა**-მ დაამარცხა ადგილობრივი მილიტარისტების უმეტესი ნაწილი და დაამყარა გომინდანის ხელისუფლება ჩინეთის ტერიტორიის დიდ ნაწილზე.

1928 წელს მოხდა განხეთქილება გომინდანსა და კომუნისტებს შორის, რომლებიც იყო მისი ნაწილი. ნანჩანსკის დროს ეროვნული-რევოლუციური არმიის ჯარის ნაწილი გადავიდა კომუნისტების მხარეს და შექმნა წითელი არმია (შემდგომში ჩინეთის სახალხო-განმათავისუფლებელი არმია). შემდგომში **ერა** ატარებდა ოპერაციებს კომუნისტების წინააღმდეგ, ხოლო იაპონია ჩინეთის ომის დროს იცავდა ქვეყანას იაპონელებისგან.

1947 წელს **ერა**-ს ჩინეთის რესპუბლიკის შეიარაღებული ძალები ეწოდა. სამოქალაქო ომში კომუნისტებთან დამარცხების შემდეგ, ეროვნული-რევოლუციური არმიის ნარჩენები გადავიდნენ ტაივანში, სადაც გახდა ტაივანის ძირითადი არმია.

## გალერეა

File:Whampoa3.jpg|
Image:NRA cavalry.jpg|
Image:Menggukangriyoujidui.jpg|
File:T-26 tanks in Hunan, China.jpg|
File:NRA machinegunners.jpg|
|
file:Wuhan german divs.jpg|
File:Parade of US equipped Chinese Army in India.jpg|
File:Turkic Conscripts 36th division 1933 Kumul.jpg|

## იხილეთ აგრეთვე 
* გომინდანი
* ჩინეთის კომუნისტური პარტია
* ჩან კაი-ში
* ჩინეთის წითელი არმია

## რესურსები ინტერნეტში 
* გომინდანის ხელისუფლების დამყარება ჩინეთში 

კატეგორია:ტაივანი
კატეგორია:ჩინეთის ისტორია
კელი კლარკსონი

**კელი კლარკსონი** (), (დ. 24 აპრილი, 1982) — ამერიკელი მომღერალი ფორტ-უერთიდან, ტეხასი. ცნობილი გახდა შოუს American Idol მეშვეობით (2002). გამოცემული აქვს ოთხი სტუდიური ალბომი.

## დისკოგრაფია
* *Thankful* (2003)
* *Breakaway* (2004)
* *My December* (2007)
* *All I Ever Wanted* (2009)
* *Stronger* (2011)
* *Wrapped in Red* (2013)
* *Piece by Piece* (2015)

## რესურსები ინტერნეტში
* KellyClarkson.com
* 

კატეგორია:დაბადებული 1982
კატეგორია:ამერიკელი როკ-მომღერლები
კატეგორია:დაბადებული 24 აპრილი
კატეგორია:ცოცხალი ადამიანები
ჩინეთის სახალხო-განმათავისუფლებელი არმია

thumb|მარჯვნივ|310px|ჩსგა-ს საპატიო ყარაულის ჯარისკაცების ასეული
**ჩინეთის სახალხო-განმათავისუფლებელი არმია** (ჩსგა, ჩინ: 中国人民解放军) — ოფიციალური სახელი ჩინეთის სახალხო რესპუბლიკის შეიარაღებული ძალები, ყველაზე მრავალრიცხოვანი არმია მსოფლიოში (2 250 000 ადამიანი). არმია შეიქმნა 1927 წლის 1 აგვისტოს ნანჩანსკის აჯანყების შედეგად, როგორც კომუნისტური წითელი არმია, მაო ძედუნის ხელმძღვანელობით. სამოქალაქო ომის დროს მოაწყო ჩინელი კომუნისტების დიდი ლაშქრობა. სახელწოდება „ჩინეთის სახალხო-განმათავისუფლებელი არმია“ გამოიყენებოდა შეიარაღებული ძალების, 1946 წლის ზაფხულში ჩამოყალიბებული ჩკპ-ს ჯარების, მერვე არმიის, მეოთხე არმიის და ჩრდილო-აღმოსავლეთის არმიის მიმართ; 1949 წელს ჩინეთის სახალხო რესპუბლიკის გამოცხადების შემდეგ ეს სახელი ეწოდა ქვეყნის შეიარაღებულ ძალებს.

კანონი ითვალისწინებს სამხედრო სავალდებულო სამსახურს მამაკაცებისთვის 18 წლიდან; მოხალისეები მიიღება 49 წლამდე. ჩინეთის მამრობითი სქესის ყველა მოქალაქე 18-დან 30 წლამდე ვალდებულია მოიხადოს სამხედრო სავალდებულო სამსახური 24 თვის ვადით. არმიის რეზერვში სამხედრო მოსამსახურის ზღვრული ასაკია — 50 წელი. ომის დროს თეორიულად შეიძლება მობილიზირებული იქნეს 400 000 000-მდე ადამიანი.

ჩსგა პირდაპირ არ ექვემდებარება პარტიას ან ხელისუფლებას, ის ექვემდებარება ორ ცენტრალურ სამხედრო კომისიას — სახელმწიფო და პარტიული. ეს კომისიები, როგორც წესი იდენტურია შემადგენლობით, და ტერმინი „ცენტრალური სამხედრო კომისია“ გამოიყენება მხოლობით რიცხვში. **ცსკ**-ს მდივანის თანამდებობა არის წამყვანი თანამდებობა მთელი ქვეყნისათვის. ბოლო წლებში ეს თანამდებობა უკავია ჩინეთის კომუნისტური პარტიის ცენტრალური კომიტეტის გენერალური მდივანს.

ტერიტორიული განთავსების თვალსაზრისით, ქვეყანა იყოფა სამხედრო ოლქებად.

## ჩსგა-ს ისტორია 
## შეიარაღებული ძალების შემადგენლობა 
50px
### სახმელეთო ძალები 
40px 

### საჰაერო ძალები 
40px 

### სამხედრო-საზღვაო ფლოტი 
40px 

### სტრატეგიული სარაკეტო ძალები 
[thumb|მარჯვნივ|300px|ჩინური [ბალისტიკური რაკეტა|ბალისტიკური რაკეტისს მოქმედები რადიუსი]]

ჩინეთის სახალხო-განმათავისუფლებელი არმიის მეორე საარტილერიო კორპუსის შემადგენლობაში შედის 100 ათასი ადამიანი. სხვადასხვა შეფასებებით, ბირთვული ჭურვების რაოდენობა შეადგენს 100-დან 400 ცალამდე.

### ჩინეთის სახალხო შეიარაღებული პოლიცია 
## რესურსები ინტერნეტში 
*ჩინეთის სახალხო-განმათავისუფლებელი არმია 
*ჩინეთის სახალხო-განმათავისუფლებელი არმია 
*ჩინეთის სახალხო-განმათავისუფლებელი არმია 

კატეგორია:ჩინეთი
მუსეიბ მუსეიბოვი

**მუსეიბ მუსეიბოვი** ( დ. 5 მაისი, 1927 — გ. 4 სექტემბერი, 2011) — აზერბაიჯანელი გეოგრაფი. გეოგრაფიის მეცნიერებათა დოქტორი, პროფესორი. მოღვაწეობდა ლანდშაფტოლოგიის, გეომორფოლოგიისა და ნეოტექტონიკის დარგში.

დაიბადა 1927 წლის 5 მაისს. 1949 წელს დაამთავრა აზერბაიჯანის სახელმწიფო უნივერსიტეტის გეოგრაფია-გეოლოგიის ფაკულტეტი, რის შემდეგ სწავლა ასპირანტურაში განაგრძო, ფიზიკური გეოგრაფიის სპეციალობით. 1954 წელს დაიცვა საკანდიდატო დისერტაცია, ხოლო 1963 წელს სადოქტორო დისერტაცია. 1960 წლიდან მუშაობდა ფიზიკური გეოგრაფიის ამიერკავკასიის განყოფილებაში, ხოლო 2000 წლიდან გეოგრაფიული ფაკულტეტის დეკანი იყო. 

1972-1976 წლებში მონაწილეობა მიიღო კანადასა და რუსეთში ჩატარებულ საერთაშორისო გეოგრაფიულ კონგრესებში, ხოლო 1980 წელს — სსრკ-აშშ-ის ერთობლივ სიმპოზიუმში, რომელიც პალეოკლიმატოლოგიას მიეძღვნა, აგრეთვე მიიღო მონაწილეობა ლვოვში, თბილისში, ბიშკეკში, მოსკოვსა და ლენინგრადში ჩატარებულ სსრკ გეოგრაფიული საზოგადოების ყრილობებში. 1981 წელს ქართველ გეოგრაფთან დავით უკლებასთან ერთად შეადგინა ამიერკავკასიის ლანდშაფტური რუკა.

მუსეიბ მუსეიბოვი მრავალი სამეცნიერო სტატიის, სახელმძღვანელოს, სამეცნიერო ცნობარებისა და რუკის ავტორია, მათ შორის 9 მონოგრაფიისა. 

## შრომები
*География (Учебное Пособие Для Абитуриентов, Учашихя Старших Классов И Предподавателей) Аbiturient,Dtqk, 2008 
*Антропогенное Трансформация Природной Среды Южного Кавказа (Tbilisi , Sovstor), 
*Türk Dünyasının Coğrafiyası. Xı Sinif. Təhsil Nəş-Tı, Bakı, 2008 
*Coğrafiya (Abiturientlər Üçün Proqramm Toplusu)

## რესურსები ინტერნეტში
* მუსეიბ მუსეიბოვის ბიოგრაფია  

კატეგორია:აზერბაიჯანელი გეოგრაფები
კატეგორია:ბაქოში გარდაცვლილები
ავტომატიზმი

ტერმინი **ავტომატიზმი** შიძლება აღნიშნავდეს:

* ავტომატიზმი — ფიზიოლოგიაში—ორგანოს ან ცალკეული უჯრედის, რიტმული, პერიოდული ან არაპერიოდული მოქმედების უნარი, როდესაც გარეგანი აღმძვრელი ძალა არ არსებობს.
* ავტომატიზმი — ფილოსოფიაში — თეორია, რომელიც ცოცხალ ორგანიზმებს ავტომატებად თვლის.
* ავტომატიზმი — ფსიქოლოგიაში — მექანიკური, შეუგნებელი, არაცნობიერი მოქმედება.

## იხილეთ აგრეთვე 
* ავტომატიკა
არსენ შველაშვილი

**არსენ ერისტოს ძე შველაშვილი** (დ. 30 მარტი, 1935, სოფ. ზემო ალვანი, ახლანდ. ახმეტის მუნიციპალიტეტი — გ. 1999) — ქართველი ქიმიკოსი. საქართველოს მეცნიერებათა აკადემიის წევრ-კორესპონდენტი (1997), ქიმიის მეცნიერებათა დოქტორი, პროფესორი. 

1958 წელს დაამთავრა საქართველოს   პოლიტექნიკური ინსტიტუტის ქიმიურ-ტექნოლოგიური ფაკულტეტი. სახელმწიფო პრემიის ლაურეატი, 250-მდე სამეცნიერო ნაშრომისა და 15-მდე ფუნდამენტური წიგნის ავტორი.

## რესურსები ინტერნეტში
## სქოლიო
კატეგორია:საქართველოს მეცნიერებათა ეროვნული აკადემიის წევრ-კორესპონდენტები
კატეგორია:ქართველი ქიმიკოსები
კატეგორია:ახმეტის მუნიციპალიტეტში დაბადებულები
კატეგორია:საქართველოს პოლიტექნიკური ინსტიტუტის კურსდამთავრებულები (1958)
კატეგორია:საქართველოს სახელმწიფო პრემიის ლაურეატები
ბუდაგ ბუდაგოვი

**ბუდაგ ბუდაგოვი** ( დ. 23 თებერვალი 1928 — გ. 1 ნოემბერი, 2012) — აზერბაიჯანელი გეოგრაფი. გეოგრაფიის მეცნიერებათა დოქტორი (1968), პროფესორი (1976). აზერბაიჯანის მეცნიერებათა აკადემიის აკადემიკოსი (1989). აზერბაიჯანის ეროვნული მეცნიერებათა აკადემიის გეოგრაფიის ინსტიტუტის დირექტორი. 

## ბიოგრაფია
ბუდაგ ბუდაგოვი დაიბადა 1928 წლის 23 თებერვალს, სომხეთის სოფელ ჩობანკერეში. 1947 წელს ჩააბარა აზერბაიჯანის სახელმწიფო პედაგოგიური უნივერსიტეტის გეოგრაფიის ფაკულტეტზე. 1951-1955 წლებში სწავლობდა სსრკ მეცნიერებათა აკადემიის გეოგრაფიის ინსტიტუტის ასპირანტურაში. 1955 წელს დაიცვა საკანდიდატო დისერტაცია, ხოლო 1967 წელს სადოქტორო დისერტაცია. 1976 წლიდან პროფესორია. 

იკვლევდა გეომორფოლოგიურ საკითხებსა და უახლოეს ტექტონიკურ მოძრაობას, კავკასიონის აზერბაიჯანული ნაწილის ძველ გამყინვარებას, რის ხარჯზე შედგენილია რუკები 1:200000 მასშტაბით. 1956 წელს ბუდაგოვმა აღმოაჩინა ზედასარმატული ზღვიური ფაუნა 3600 მ სიმაღლეზე, საფუძვლიანად გამოიკვლია აზერბაიჯანის ბუნებრივი და ანთროპოგენური ლანდშაფტები და სხვა. 

1981 წელს მუსეიბ მუსეიბოვთან და დავით უკლებასთან ერთად შეადგინა ამიერკავკასიის ლანდშაფტური რუკა. ბუდაგ ბუდაგოვი ავტორია 700-მდე გამოქვეყნებული ნაშრომისა, მათ შორის 48 მონოგრაფიისა. თავისი სამეცნიერო მოღვაწეობის ფარგლებში სულ მოამზადა 50 მეცნიერებათა კანდიდატი და 4 მეცნიერებათა დოქტორი. 

## შრომები
* Геоморфология и новейшая тектоника Юго-Восточного Кавказа. Баку, 1973;
* Современные естественные ландшафты Азербайджана. Баку, „Элм“, 1988.

## რესურსები ინტერნეტში
* ბუდაგ ბუდაგოვის შესახებ  

კატეგორია:აზერბაიჯანელი გეოგრაფები
კატეგორია:აზერბაიჯანის მეცნიერებათა ეროვნული აკადემიის აკადემიკოსები
კატეგორია:ბაქოში გარდაცვლილები
ჩინეთის სამხედრო ოლქები

[thumb|right|300px|[ჩინეთის სახალხო-განმათავისუფლებელი არმია|ჩსგა-ს სამხედრო ოლქები]]

**ჩინეთის სამხედრო ოლქები**. ჩინეთის სახალხო რესპუბლიკია დაყოფილია შვიდ სამხედრო ოლქად.

* პეკინის სამხედრო ოლქი (北京军区), დაახლოებით 430 000 ადამიანი. მოიცავს პეკინს, ხებეის,შიგა მონღოლეთს, შანსის.

* შენიანის სამხედრო ოლქი (沈阳军区), დაახლოებით 400 000 ადამიანი. მოიცავს ლიაონინის,ძილინის, ხეილუნძიანის.

* ძინანის სამხედრო ოლქი (济南军区), დაახლოებით 250 000 ადამიანი. მოიცავს შანდუნის, ხენანის.

* ნანკინის სამხედრო ოლქი (南京军区), დაახლოებით 320 000 ადამიანი. მოიცავს ძიანსუს, ანხოის, შანხაის, ჯეძიანის, ძიანსის (პროვინცია ფუძიანის ზღვისპირა ნაწილს).

* გუანჯოუს სამხედრო ოლქი (广州军区), დაახლოებით 190 000 ადამიანი. მოიცავს გუანდუნის, გუანსის, ხაინანის, ხუნანის, ხუბეის (სამხრეთ ჩინეთის ზღვა).

* ჩენდუს სამხედრო ოლქი (成都军区), დაახლოებით 280 000 ადამიანი. მოიცავს სიჩუანის, ჩუნცინის, გუიჯოუს, იუნანის.

* ლანჯოუს სამხედრო ოლქი (兰州军区), დაახლოებით 280 000 ადამიანი. მოიცავს განსუს, ცინხაის, შენსის, ნინსია-ხუეის, სინძიანის, შიგა მონღოლეთს.

1950-იან წლებში ჩინეთში იყო 12 სამხედრო ოლქი. 1960-იან წლებში რეფორმირების შემდეგ მათი რიცხვი შემცირდა თერთმეტამდე. 1985-1988 წლებში სამხედრო ოლქების რაოდენობამ მიიღო ამჟამინდელი სახე. 

## იხილეთ აგრეთვე 
ჩინეთის სახალხო-განმათავისუფლებელი არმია

## რესურსები ინტერნეტში 
* ჩინეთის სამხედრო ოლქების რუკა 
* ჩენდუს სამხედრო ოლქი 

კატეგორია:ჩინეთის ადმინისტრაციული დაყოფა
რანია ალ-აბდულა

**რანია ალ-აბდულა** (, ;  დაბადების სახელი — **რანია ფაისალ ალ-იასინი** ()),  დ. 31 აგვისტო, 1970) — იორდანიის დედოფალი, მეფე აბდულა II-ის მეუღლე.

## ბიოგრაფია
რანია დაიბადა ელ-ქუვეითში, პალესტინელთა ოჯახში. გოგონა განათლებას იღებდა უცხოურ დაწესებულებებში: ქუვეითური *New English School*, ქაიროს ამერიკული უნივერსიტეტი (*American University in Cairo*).

1990-იანების დასაწყისში, სპარსეთის ყურის ომის დაწყებისას ოჯახი გადავიდა ქუვეითიდან იორდანიაში. მეფე აბდალამ მომავალი დედოფალი პირველად Citibank-ის ამანის ოფისში ნახა, სადაც რანია მუშაობდა. 1993 წლის 10 ივნისს ისინი დაქორწინდნენ და რანიამ მიიღო იორდანიის დედოფლის ტიტული.

### შვილები
# პრინცი **ჰუსეინი** (დ. 28 ივნისი, 1994)
# პრინცესა **იმანი** (დ. 27 სექტემბერი, 1996)
# პრინცესა **სალმა** (დ. 26 სექტემბერი, 2000) 
# პრინცი **ჰაშიმი** (დ. 30 იანვარი, 2005)

## სქოლიო
## რესურსები ინტერნეტში
* ოფიციალური საიტი 
* 
* Ten Questions for Queen Rania on Time.com 
* Wolf Blitzer interviews Jordan’s Queen Rania, CNN, October 26, 2007

კატეგორია:დაბადებული  31 აგვისტო
კატეგორია:დაბადებული 1970
კატეგორია:პალესტინელები
კატეგორია:იორდანელები
კატეგორია:დედოფლები
კატეგორია:ცოცხალი ადამიანები
შენიანის სამხედრო ოლქი

200 px|thumb|right|შენიანის სამხედრო ოლქის შტაბი
**შენიანის სამხედრო ოლქი** — სამხედრო ოლქი ჩინეთის სახალხო რესპუბლიკაში. მდებარეობს ჩინეთის ჩრდილო-აღმოსავლეთ ნაწილში, მის შემადგენლობაში შედის პროვინცია ძილინის, ხეილუნძიანის და ლიაონინის შეიარაღებული ძალები. შენიანის სამხედრო ოლქის შტაბი მდებარეობს — ქალაქ შენიანში.

## შემადგენლობა 
სტრატეგიული კვლევების საერთაშორისო ინსტიტუტის მონაცემებით სამხედრო ოლქის ტერიტორიაზე მდებარეობს სამი არმია 250 ათასი ჯარისკაცის შემადგენლობით. ოლქის მეთაურია — ჯან იუსია, ოლქის კომისარი — ხუან სიანჯუნი.

## იხილეთ აგრეთვე 
ჩინეთის სამხედრო ოლქები

## რესურსები ინტერნეტში 
შენიანის სამხედრო ოლქი 

კატეგორია:ჩინეთის ადმინისტრაციული დაყოფა
ძინანის სამხედრო ოლქი

**ძინანის სამხედრო ოლქი** — სამხედრო ოლქი ჩინეთის სახალხო რესპუბლიკაში. მდებარეობს ჩინეთის ჩრდილოეთ ნაწილში. ითვლება სტრატეგიულ რეზერვად.

## შემადგენლობა 
ძინანის სამხედრო ოლქის შემადგენლობაში შედის მე-20 არმია, 26-ე არმია და 54-ე არმია. სტრატეგიული კვლევების საერთაშორისო ინსტიტუტის მონაცემებით, ძინანის სამხედრო ოლქის შემადგენლობაში შედის:
* 190 000 ჯარისკაცი, 
* ორი სატანკო დივიზია, 
* მექანიზებული ქვეითი დივიზია, 
* სამი  მოტორიზებული ქვეითი დივიზია, 
* საარტილერიო დივიზია, 
* სატანკო ბრიგადა, 
* ოთხი მოტორიზებული ქვეითი ბრიგადა, 
* მექანიზებული ქვეითი ბრიგადა, 
* ორი საარტილერიო ბრიგადა, 
* სამი საჰაერო თავდაცვის ბრიგადა,
* ტანკსაწინააღმდეგო პოლკი.

## იხილეთ აგრეთვე 
ჩინეთის სამხედრო ოლქები

## რესურსები ინტერნეტში 
ძინანის სამხედრო ოლქი 

კატეგორია:ჩინეთის ადმინისტრაციული დაყოფა
ეკატერინა გუსევა

**ეკატერინა გუსევა** ( დ. 9 ივლისი 1976, მოსკოვი, რუსეთი) — რუსი თეატრისა და კინოს მსახიობი. რუსეთის დამსახურებული არტისტი (2009).

## ბიოგრაფია
ეკატერინა გუსევა დაიბადა 1976 წლის 9 ივლისს ქალაქ მოსკოვში.
მამამისი კონსტანტინ გუსევი პროფესიით მკერავია, ხოლო დედამისი თამარა გუსევა მუშაობს ქალაქ მოსკოვის ადმინისტრაციულ-ტექნიკურ 
ინსპექციაში მთავარ ინსპექტორად.
სკოლაში სწავლების პერიოდში ეკატერინამ თავი მოსინჯა არაერთ საქმიანობაში, მათ შორის გიმნასტიკაში, ციგურებით სრიალში, 
ცურვაში, ცეკვაში, სასკოლო თეატრში. ჩაბარებას აპირებდა მოსკოვის ბიოტექნოლოგიურ ინსტიტუტში, თუმცა ერთ-ერთი სასკოლო გამოსვლის დროს იგი შენიშნა ევგენი სიმონოვის ასისტენტმა, რომელმაც ეკატერინას შესთავაზა ჩაებარებინა ბორის შჩუკინის სახელობის თეატრალურ ინსტიტუტში. 
1992 წელს ეკატერინა გუსევამ ევგენი სიმონოვის კურსებზე ჩააბარა.

1997 წელს გუსევამ მიიღო დიპლომი, და ამავე წელსვე შეასრულა მთავარი როლი ფილმში „გველის წყარო“. შემდეგ გუსევამ გადაინაცვლა მარკ როზოვსკის თეატრში, სადაც ოთხი წელი იმუშავა. შემდეგ გუსევა გადავიდა Nord-Ost-ის მიუზიკლში. 2002 წელს ეკატერინა გუსევამ მონაწილეობა მიიღო რუსულ ტელესერიალში „ბრიგადა“, სადაც შეასრულა სერიალის მთავარი გმირის მეუღლის როლი. 2002 წელს Nord-Ost-ის პარტნიორებთან ერთად გუსევამ „დაიპყრო“ ჩრდილოეთი პოლუსი, სადაც −40&nbsp;°C იმღერა კიდეც. 
აღნიშნული ფაქტი შეტანილია რუსეთის გინესის რეკორდების წიგნში.

2003 წლიდან გუსევა მოსსოვეტის მსახიობია. ბოლო წლებში არაერთ კინოფილმში მიიღო მონაწილეობა, მ.შ. აღსანიშნავია „180-დან და ზევით“, „გაქცეულები“, „მადლობა სიყვარულისთვის“, „ადამიანი, რომელმაც ყველაფერი იცოდა“, „მე რომ მყვარებოდი“ და სხვ.
2011 წელს მიიღო მონაწილეობა ტელესერიალ ბრიგადის გაგრძელებაში „ბრიგადა 2“.

2004-2011 წლებში ეკატერინა გუსევა იღებდა ჟურნალისთვის „Maxim“.

## პირადი ცხოვრება
1996 წლიდან ქორწინებაში იმყოფება ვლადიმერ აბაშკინთან. ვლადიმერ აბაშკინი ბიზმესმენია, რომელიც ფლობს სამხატვრო-საწარმოო ფირმას „Base-Beauty“.

## ფილმოგრაფია
## ნომინაციები და ჯილდოები
* ნომინაცია პრემიაზე „ოქროს ნიღაბი“ (2003)
* პრიზი „ტელესერიალის საუკეთესო მსახიობი“ (ბრიგადა)  (2004)
* თეატრალური პრემიის ლაურეატი „ჩაიკა" ნომინაციაში „მაცდური ქალი“ (2005)
* რუსეთის დამსახურებული არტისტი (2009)
* პრიზი „საუკეთესო ქალის როლი“ ფილმისთვის „ოქროს თევზი ქალაქში N“ (2010)

## რესურსები ინტერნეტში
* 
* ეკატერინა გუსევას ოფიციალური საიტი
* ეკატერინა გუსევას ბიოგრაფია
* ეკატერინა გუსევას მოკლე ბიოგრაფია
* ეკატერინა გუსევას პროფილი, ფილმოგრაფია, ფოტოგრაფია

## სქოლიო
კატეგორია:რუსი მსახიობები
კატეგორია:დაბადებული 1976
კატეგორია:დაბადებული 9 ივლისი
კატეგორია:XXI საუკუნის რუსი მომღერლები
კატეგორია:ცოცხალი ადამიანები
კატეგორია:მოსკოვში დაბადებულები
გუანჯოუს სამხედრო ოლქი

მარჯვნივ|მინი|გუანჯოუს სამხედრო ოლქის ჰოსპიტალი
**გუანჯოუს სამხედრო ოლქი** — სამხედრო ოლქი ჩინეთის სახალხო რესპუბლიკაში. მდებარეობს ჩინეთის სამხრეთ ნაწილში. მისი იურისდიქცია ვრცელდება პროვინციების ხუნანის, ხუბეის, ხაინანის, გუანდუნის, გუანსის, ჰონკონგისა და მაკაოს ყველა შეიარაღებულ ძალაზე.

## შემადგენლობა 
რეგიონში არის არმიის ორი ჯგუფი, 41-ე და 42-ე არმია 180000 ჯარისკაცით, ერთი მექანიზირებული ქვეითი დივიზია, სამი მოტორიზებული ქვეითი დივიზია, ერთი საარტილერიო დივიზია, ორი სატანკო ბრიგადა, ერთი საარტილერიო ბრიგადა და ორი სარაკეტო ბრიგადა.

## იხილეთ აგრეთვე 
* ჩინეთის სამხედრო ოლქები

## რესურსები ინტერნეტში 
* გუანჯოუს სამხედრო ოლქი 

კატეგორია:ჩინეთის ადმინისტრაციული დაყოფა
ოლფერტ დაპერი

**ოლფერტ დაპერი** ( დ. 6 იანვარი, 1636 — გ. 29 დეკემბერი, 1689) — ნიდერლანდელი ექიმი, მწერალი და გეოგრაფი. დაიბადა 1635 წელს, ქალაქ ამსტერდამში. 1636 წლის იანვარში მოინათლა ამსტერდამის ერთ-ერთ ლუთერანულ ეკლესიაში. 1658 წელს დაპერი უტრეხტის უნივერსიტეტის სიაში იყო შეყვანილი. ორი წლის შემდეგ თავის თავს ექიმობას მიაწერდა, თუმცა დამამტკიცებელი ფაქტები იმისი, რომ მან მედიცინა შეისწავლა, არ არსებობს.

ოლფერტ დაპერი გარდაიცვალა ამსტერდამში, 1689 წლის 29 დეკემბერს.

## ლიტერატურა
* დავითაშვილი ი., ოლფერტ დაპერის ცნობები საქართველოს შესახებ, «ცისკარი», 1972, №6.

## რესურსები ინტერნეტში
*  Musée Dapper 

## სქოლიო
კატეგორია:ნიდერლანდელი გეოგრაფები
კატეგორია:ნიდერლანდელი ანთროპოლოგები
კატეგორია:ნიდერლანდელი ისტორიკოსები
კატეგორია:დაბადებული  6 იანვარი
კატეგორია:დაბადებული 1635
კატეგორია:გარდაცვლილი 29 დეკემბერი
კატეგორია:გარდაცვლილი 1689
კატეგორია:უცხოელი ავტორები საქართველოსა და ქართველების შესახებ
ნანკინის სამხედრო ოლქი

**ნანკინის სამხედრო ოლქი** — სამხედრო ოლქი ჩინეთის სახალხო რესპუბლიკაში. მისი იურისდიქცია ვრცელდება პროვინცია ანხოიში, ძიანსიში, ჯეძიანში, ძიანსიში, ფუძიანში და შანხაიში მდებარე ყველა შეიარაღებულ ძალაზე. ოლქის მეთაურია — ჯაო კეში.

## შემადგენლობა 
სტრატეგიული კვლევების საერთაშორისო ინსტიტუტის მონაცემებით სამხედრო ოლქის შემადგენლობაში შედის სამი არმია 250 ათასი ჯარისკაცით, ორი ჯავშანტრანსპორტიორი, ერთი მექანიზირებული ქვეითი,  სამი მექანიზებული ქვეითი და ერთი საარტილერიო დივიზია. ასევე ჯავშანტექნიკა, ოთხი მექანიზირებული ქვეითი, ორი საარტილერიო და სამი საზენიტო ბრიგადა, ასევე ტანკსაწინააღმდეგო პოლკი.  

## იხილეთ აგრეთვე 
ჩინეთის სამხედრო ოლქები

## რესურსები ინტერნეტში 
ნანკინის სამხედრო ოლქი 

კატეგორია:ჩინეთის ადმინისტრაციული დაყოფა
პეკინის სამხედრო ოლქი

**პეკინის სამხედრო ოლქი** — სამხედრო ოლქი ჩინეთის სახალხო რესპუბლიკაში. ჩამოყალიბდა 1948 წელს. მის შემადგენლობაში შედის 27-ე, 38-ე და 65-ე არმია. 

## შემადგენლობა 
*27-ე არმია: მე-80, 81-ე, 235-ე მოტორიზებული ქვეითი ბრიგადა, მე-13 სატანკო ბრიგადა, სარტილერიო ბრიგადა და შერეული სარაკეტო-საარტილერიო ბრიგადა. 
*38-ე არმია: 112-ე და 113-ე მექანიზებული ქვეითი დივიზია, მე-6 სატანკო დივიზია, 8-ე არმიის საჰაერო კორპუსი, სარტილერიო ბრიგადა, ოთხი შერეული სარაკეტო-საარტილერიო ბრიგადა. 
*65-ე არმია: 193-ე, 194-ე და 195-ე მექანიზებული ქვეითი ბრიგადები, 207-ე სატანკო ბრიგადა, მე-4 არმიის საჰაერო კორპუსი, საარტილერიო დივიზია და საარტილერიო ბრიგადა.

## იხილეთ აგრეთვე 
ჩინეთის სამხედრო ოლქები

## რესურსები ინტერნეტში 
* ჩინეთის სამხედრო ოლქი 

კატეგორია:ჩინეთის ადმინისტრაციული დაყოფა
ლანჯოუს სამხედრო ოლქი

**ლანჯოუს სამხედრო ოლქი** — სამხედრო ოლქი ჩინეთის სახალხო რესპუბლიკაში. მისი იურისდიქცია ვრცელდება განსუში, ცინხაიში, შენსიში, ნინსია-ხუეიში, სინძიანიში, შიგა მონღოლეთში მდებარე ყველა შეიარაღებულ ძალაზე.

## შემადგენლობა
სტრატეგიული კვლევების საერთაშორისო ინსტიტუტის მონაცემებით სამხედრო ოლქის შემადგენლობაში შედის 220.000 ჯარისკაცი

*1 ჯავშანსატანკო დივიზია, 
*2 მოტომსროლელი დივიზია, 
*1 საარტილერიო დივიზია, 
*1 ჯავშანსატანკო ბრიგადა,
*2 მოტომსროლელი ბრიგადა, 
*1 საარტილერიო ბრიგადა,
*1 საჰაერო თავდაცვის ბრიგადა,
*1 ტანკსაწინააღმდეგო ქვედანაყოფი.

ოლქში განლაგებული ორი არმია (21-ე და 47-ე, 2 სამხედრო პლიციის ქვედანაყოფი (მე-7 და 63-ე). 

## იხილეთ აგრეთვე 
* ჩინეთის სამხედრო ოლქები

## რესურსები ინტერნეტში 
* ლანჯოუს სამხედრო ოლქი 

კატეგორია:ჩინეთის ადმინისტრაციული დაყოფა
ფუძიანი

მინი|300 პქ|ტრადიციული სახლები ფუჯოუს ერთ-ერთ სოფელში
**ფუძიანი** (; ფინინი Fújiàn) — პროვინცია აღმოსავლეთ ჩინეთში. ადმინისტრაციული ცენტრი და უდიდესი ქალაქია — ფუჯოუ. მოსახლეობა — 36,894,216 ადამიანი (მე-17 ადგილი პროვინციებს შორის, 2010 წლის მონაცემებით.)

## გეოგრაფია 
ფუძიანის პროვინციის ფართობი შეადგენს 121 400 კმ².

## ადმინისტრაციული დაყოფა 
ფუძიანის პროვინცია ადმინისტრაციულად იყოფა 8 მუნიციპალიტეტად და 1 სუბპროვინციად:

## იხილეთ აგრეთვე 
* ჩინეთის ადმინისტრაციული დაყოფა

## რესურსები ინტერნეტში 
* PRC ფუძიანის სახალხო პროვინციული მთავრობა 
* გზამკვლევი ფუძიანის პროვინციაში
* რუკა 

კატეგორია:ჩინეთის პროვინციები
ტალღური ვექტორი

ფიზიკაში **ტალღური ვექტორი** — ტალღის მახასიათებელი ვექტორი. მისი სიგრძე წარმოადგენს ტალღის ტალღურ რიცხვს (ეს უკანასკნელი კი ტალღის სიგრძის უკუპროპორციული სიდიდეა), ხოლო მისი მიმართულება უმეტესად ტალღის გავრცელების მიმართულებას ემთხვევა (ამ წესიდან არსებობს გამონაკლისებიც). 

## ფიზიკური განმარტება
გავრცელებადი ტალღა აღიწერება განტოლებით 
:\psi(x,t) = A \cos (k x - \omega t+\varphi)
სადაც:
**x* არის მდებარეობა სივრცეში;
**t* არის დრო;
*\psi (*x* და *t*-ს ფუნქცია) არის ტალღის მიერ შეშფოთებული რაიმე ფიზიკური სიდიდე (მაგალითად ბგერითი ტალღისთვის \psi შეიძლება იყოს ჰაერის წნევა;
**A* არის ტალღის ამპლიტუდა;
*\varphi არის საწყისი ფაზა; 
*\omega არის ტალღის  კუთხური სიხშირე;
*k არის ტალღური რიცხვი, რომელიც ტალღის სიგრძესთან დაკავშირებულია როგორც k=2\pi/\lambda.

ასეთი განტოლებით მოცემული ტალღა ვრცელდება +x მიმართულებით  და მისი გავრცელების ფაზური სიჩქარე არის \omega/k.

ამ ფორმულის განზოგადებას სამ განზომილებაში აქვს შემდეგი სახე:
:\psi \left({\mathbf r}, t \right) = A \cos \left({\mathbf k} \cdot {\mathbf r} - \omega t + \varphi \right)
სადაც:
***r** არის მდებარეობა სამგანზომილებიან სივრცეში; 
*\cdot აღნიშნავს სკალარული ნამრავლის ოპერაციას; 
***k** არის ტალღური ვექტორი.

ეს ფორმულა აღწერს ბრტყელ ტალღას. ტაკღური ვექტორის სიდიდე არის კუთხური ტალღური რიცხვი ზემოთ განხილული ერთგანზომილებიანი შემთხვევის ანალოგიურად  |{\mathbf k}| = 2\pi/\lambda. ტალღური ვექტორის მიმრთულება როგორც წესი ემთხვევა ბრტყელი ტალღის გავრცელების მიმართულებას, თუმცა ეს დამთხვევა შეიძლება ზუსტი არ იყოს ანაიზოტროპულ გარემოში.

კატეგორია:ტალღები
კატეგორია:ფიზიკური სიდიდეები
ძიანსუ

მინი|300 პქ|ქალაქის კედლები ნანკინში
**ძიანსუ** (; ფინინი Jiāngsū) — პროვინცია აღმოსავლეთ ჩინეთში. ადმინისტრაციული ცენტრი და უდიდესი ქალაქია — ნანკინი. მოსახლეობა — 78,659,903 ადამიანი (მე-5 ადგილი პროვინციებს შორის, 2010 წლის მონაცემებით.)

## გეოგრაფია 
ძიანსუს პროვინციის ფართობი შეადგენს 102,600 კმ².

## ადმინისტრაციული დაყოფა 
ძიანსუს პროვინცია ადმინისტრაციულად იყოფა 13 მუნიციპალიტეტად:

## იხილეთ აგრეთვე 
* ჩინეთის ადმინისტრაციული დაყოფა

## რესურსები ინტერნეტში 
* ოფიციალური საიტი
* ტურიზმი ძიანსუში 

კატეგორია:ჩინეთის პროვინციები
ჩენდუს სამხედრო ოლქი

** ჩენდუს სამხედრო ოლქი** — სამხედრო ოლქი ჩინეთის სახალხო რესპუბლიკაში. მდებარეობს ჩინეთის სამხრეთ-დასავლეთ ნაწილში.  მისი იურისდიქცია ვრცელდება ჩუნცინიში, სიჩუანში, იუნანიში, გუიჯოუსა და ტიბეტში მდებარე ყველა შეიარაღებულ ძალაზე. შტაბი მდებარეობს ქალაქ ჩენდუში.

## შემადგენლობა 
სამხედრო ოლქის ნშემადგენლობაში შედის მე-13 და მე-14 არმია, ტიბეტის 53-ე სამთო ბრიგადა, 149-ე მოტორიზებული ქვეითი დივიზია და საავიაციო პოლკის მეორე არმია. 

სტრატეგიული კვლევების საერთაშორისო ინსტიტუტის მონაცემებით სამხედრო ოლქის შემადგენლობაში შედის 180000 ჯარისკაცი, ამასთან ოთხი მოტორიზებული ქვეითი დივიზია, ერთი საარტილერიო დივიზია, ორი სატანკო ბრიგადა, ერთი საარტილერიო ბრიგადა და ორი სარაკეტო ბრიგადა.

## იხილეთ აგრეთვე 
* ჩინეთის სამხედრო ოლქები

## რესურსები ინტერნეტში 
* ჩენდუს სამხედრო ოლქი 

კატეგორია:ჩინეთის ადმინისტრაციული დაყოფა
მიხეილ დიაკონოვი

**მიხეილ დიაკონოვი** (; დ. 12 ივნისი, 1907 — გ. 8 ივნისი, 1954, მოსკოვი) — საბჭოთა აღმოსავლეთმცოდნე; ირანის ახლო და შუა აღმოსავლეთის ქვეყნების ხელოვნებისა და კულტურის ისტორიკოსი, არქეოლოგი, ისტორიის მეცნიერებათა დოქტორი (1946), პროფესორი (1949), ტაჯიკეთის სსრ-ის მეცნიერებათა დამსახურებული მოღვაწე (1951). 1924-1926 წლებში სწავლობდა ოსლოს უნივერსიტეტში, 1930 წელს დაამთავრა ლენინგრადის უნივერსიტეტი. მუშაობდა სახელმწიფო ერმიტაჟში, მატერიალური კულტურის ისტორიის ინსტიტუტში, ლენინგრადის უნივერსიტეტში, სამხატვრო აკადემიაში, მოსკოვის უნივერსიტეტში. ტაჯიკეთის არქეოლოგიური ექსპედიციის თანამშრომელი 1946 წლიდან (1953 ხელმძღვანელი). დიაკონოვი ავტორია  ერთიანი ნაშრომისა და ირანისა ძველი ისტორიის შესახებ („ძველი ირანის ისტორიის ნარკვევი“, 1961; გამოიცა ავტორის სიკვდილის მერე). ცნობილია აგრეთვე მისი პოეტური თარგმანები სპარსულიდან (ფირდოუსი, გორგანი, ნიზამი), ნორვეგიულიდან და სხვა ენებიდან. 

## ლიტერატურა
კატეგორია:რუსი ენათმეცნიერები
კატეგორია:რუსი ისტორიკოსები
კატეგორია:დაბადებული  12 ივნისი
კატეგორია:დაბადებული 1915
კატეგორია:გარდაცვლილი 8 ივნისი
კატეგორია:გარდაცვლილი 1954
კატეგორია:მოსკოვში გარდაცვლილები
ანხუეი

მინი|300 პქ|მთის ლანდშაფტი, სამხრეთ ანხოი
**ანხუეი** (; ფინინი Ānhuī) — პროვინცია აღმოსავლეთ ჩინეთში. ადმინისტრაციული ცენტრი და უდიდესი ქალაქია — ხეფეი. მოსახლეობა — 59,500,510 ადამიანი (მე-8 ადგილი პროვინციებს შორის, 2010 წლის მონაცემებით.)

## გეოგრაფია 
ანხუეის პროვინციის ფართობი შეადგენს 139&nbsp;400 კმ².

## ადმინისტრაციული დაყოფა 
ანხოის პროვინცია ადმინისტრაციულად იყოფა 17 მუნიციპალიტეტად:

## იხილეთ აგრეთვე 
* ჩინეთის ადმინისტრაციული დაყოფა

## რესურსები ინტერნეტში 
* ოფიციალური საიტი 
* პროვინციის მოკლე აღწერა 
* რუკა 

კატეგორია:ჩინეთის პროვინციები
მირანტე-დუ-ვალე

thumb|250px|მირანტე დო ვალე

**მირანტე-დუ-ვალე** () — ცათამბჯენი სან-პაულუში. მისი სიმაღლე ბოლო სართულის ჩათვლით 168.8 მეტრია, ხოლო ქიმის ჩავთლით 170 მ. სართულების რაოდენობა 51-ია. წარმოადგენს ბრაზილიის ყველაზე მაღალ შენობას.

## რესურსები ინტერნეტში 
* მირანტე-დუ-ვალეს ოფიციალური საიტი

კატეგორია:სან-პაულუ
კატეგორია:ბრაზილიის ცათამბჯენები
მიტოვებული ციხე-სიმაგრის საიდუმლო

***მიტოვებული ციხე-სიმაგრის საიდუმლო*** ()  — მწერალ ალექსანდრე ვოლკოვის მიერ ჯადოსნური ქვეყნის შესახებ დაწერილი რომანების სერიის მეექვსე და უკანასკნელი ტომი. იმის გამო, რომ ავტორი მის გამოცემას ვერ მოესწრო, არსებობდა ვარაუდი, რომ წიგნის დასრულებაში მას მონაწილეობა არ მიუღია. მხატვარმა ლეონიდ ვლადიმირსკიმ დაადასტურა ეს, ახსენა რა თანაავტორი - ალა სტროილო, პოეტი და რედაქტორი.

## სიუჟეტი 
უკანასკნელ რომანში მოთხრობილია კოსმოსურ ხომალდ „დიავონა“-ს სესახებ, რომელიც პლანეტა რამერიადან დედამიწაზე ჩამოდის. ამ პლანეტის მოსახლეობა იყოფა არზაკებად და მენვიტებად, რომელთა მმართველია გვან-ლო. არზაკები არიან ნიჭიერნი და შრომისმოყვარენი, მაგრამ მენვიტები მათ მართავენ ჰიპნოზის საშუალებით. უცხოპლანეტელები, რომლებიც სხივიანი იარაღით აღჭურვილები არიან, გურიკაპის ძველი სასახლის მიდამოებში საკუთარ ბანაკ რანავირს აარსებენ და ცდილობენ ჯადოსნური ქვეყნის დაპყრობას. მაგრამ დასახმარებლად ენი და ტიმი მოდიან. ამჯერად მათ ახლავთ ალფრედ კანინგი (წიგნის „მიწისქვეშეთის შვიდი მეფე“ პერსონაჟი). ჯადოსნური ქვეყნის მაცხოვრებლები მათი დახმარებით დამპყრობლებს დიდ წინააღმდეგობას უწევენ. საბოლოოდ არზაკები დასაძინებელი წყლის დახმარებით აძინებენ ყველა მენვიტს, გარდა კაუ-რუკისა, რომელიც არზაკთა მხარეს გადადის. კაუ-რუკი ამცნობს რამერიას, რომ დედამიწა სიცოცხლისათვის გამოუდეგარია და მისი დაპყრობის მცდელობები უნდა შეწყდეს. ამის შემდეგ რამერიელთა ხომალდი შინ ბრუნდება.

## რესურსები ინტერნეტში
*ზურმუხტის ქალაქის მოყვარულთა გვერდი 

კატეგორია:წიგნები ჯადოსნურ ქვეყანაზე (ვოლკოვი)
კატეგორია:1976 წლის რომანები
ძიანსი

[მინი|300 პქ|მთის მწვერვალები [ლუშანის ეროვნულ პარკში]]
**ძიანსი** (; ფინინი Jiāngxī) — პროვინცია სამხრეთ-დასავლეთ ჩინეთში. ადმინისტრაციული ცენტრი და უდიდესი ქალაქია — ნანჩანი. მოსახლეობა — 44,567,475 ადამიანი (მე-13 ადგილი პროვინციებს შორის, 2010 წლის მონაცემებით.)

## გეოგრაფია 
იუნანის პროვინციის ფართობი შეადგენს 166&nbsp;900კმ².

პროვინციაში მდებარეობს შემდეგი მსოფლიო მემკვიდრეობის ძეგლები: სანციანშანის ეროვნული პარკი, ლუშანის ეროვნული პარკი, უიშანი.

## ადმინისტრაციული დაყოფა 
ძიანსის პროვინცია ადმინისტრაციულად იყოფა 11 მუნიციპალიტეტად:

## იხილეთ აგრეთვე 
* ჩინეთის ადმინისტრაციული დაყოფა

## რესურსები ინტერნეტში 
* ოფიციალური საიტი 

კატეგორია:ჩინეთის პროვინციები
ყვითელი ნისლი (რომანი)

***ყვითელი ნისლი*** ()  — მწერალ ალექსანდრე ვოლკოვის მიერ ჯადოსნური ქვეყნის შესახებ დაწერილი რომანების სერიის მეხუთე ტომი.

## სიუჟეტი 
ოდესღაც ჯადოქარმა გურიკაპმა დაამარცხა ალქაჯი არახნა, მაგრამ ვერ გაანადგურა იგი, ვინაიდან მეტად კეთილი იყო. მან მხოლოდ დააძინა არახნა - 5000 წლით, იმ იმედით, რომ ამ პერიოდში იგი გამოსწორდებოდა. მას შემდეგ, რაც გურიკაპი მოკვდა, გავიდა დიდი დრო. ჯადოსნური ქვეყნის ხალხებმა და ცხოველებმა დაივიწყეს ეს ამბავი. არახნამ გაიღვიძა, თავისი მსახურებისგან შეიტყო უკანასკნელ მოვლენათა შესახებ და გადაწყვიტა ჯადოსნური ქვეყნის დაპყრობა. თავდაპირველად გადაწყვიტა, ეს ურფინ ჯუსის დახმარებით ეცადა, მაგრამ ჯუსმა უარი უთხრა დახმარებაზე, ვინაიდან მიხვდა, რომ ბრძოლით ამის მიღწევა შეუძლებელია და არახნას უწინასწარმეტყველა დაღუპვა. მაშინ გნომებმა არახნას რუფ ბილანი გაუგზავნეს, მოღალატე, რომელიც ურფინის მმართველობის შემდეგ დაიმალა მიწისქვეშეთში.

კეთილი ჯადოქრების მიწებზე თავდასხმა არახნასათვის საშიში იყო, მაგრამ სხვა ადგილებშიც დიდი წინააღმდეგობა გაუწიეს. მაშინ მან გადაწყვიტა, გაევრცელებინა დიდი წყევლა - მომწამლავი ყვითელი ნისლი, რომელმაც დაფარა დაუმორჩილებელი მიწები. მაგრამ ხალხმა ისწავლა მისგან დაცვა და იმალებოდა იქ, სადაც ყვითელი ნისლი ვერ შედიოდა.

ნისლმა ასევე შეცვალა ბუნებრივი პირობებიც - მზე ჯადოსნურ ქვეყანაში ვერ აღწევდა და პირველად, მრავალი ათასი წლის შემდეგ, ზამთარმა დაისადგურა. ამიტომ საფრთხობელამ დასახმარებლად უხმო ენისა და ტიმს, რათა მათ აეხსნათ, თუ როგორ იკერება ზამთრის სამოსი და როგორ შენდება თბილი სახლები. თუმცა მოხუცი მეზღვაური ჩარლი ბლეკი მიხვდა, რომ სამოსი და სახლები გამოსავალს არ წარმოადგენდნენ. ზურმუხტის ქალაქში მისი ზედამხედველობით ოსტატმა ლესტარმა და მუშებმა შექმნეს გიგანტური ლითონის რაინდი, რომელსაც ტილი-ვილი ეწოდა.

არახნას წინააღმდეგ იბრძვიან ელი, ტიმი, ჩარლი ბლეკი და სხვები. თაგვების დედოფალი რამინა, თავის რაზმთან ერთად, ასევე მონაწილეობს ბრძოლაში. საფრთხობელა იტყუებს არახნას გამოქვაბულიდან, ტილი-ვილი და არწივი კარფაქსი მას იტყუებენ მაღალ მთაზე. ბრძოლის დროს არახნა ეცემა ქვესკნელში და ყვირის - „ურფინი მართალს ამბობდა“. გნომები ეხმარებიან მოგზაურებს და უჩვენებენ არახნას ჯადოსნურ წიგნს. ჩარლი ბლეკი კითხულობს შელოცვას და ნისლი ქრება. წიგნს წვავენ, რათა იგი აღარასოდეს იქნას გამოყენებული.

## რესურსები ინტერნეტში
*ზურმუხტის ქალაქის მოყვარულთა გვერდი 

კატეგორია:წიგნები ჯადოსნურ ქვეყანაზე (ვოლკოვი)
კატეგორია:1970 წლის რომანები
ეჟენ ფურნიე

**ეჟენ ფურნიე** ( დ. 28 დეკემბერი 1871, სენ-ბრიო, ბრეტანი — გ. 17 აპრილი 1941, ბეზანსონი) — ფრანგი გეოლოგი და არქეოლოგი.

## ბიოგრაფია
დაამთავრა მარსელის უნივერსიტეტის საბუნებისმეტყველო ფაკულტეტი (1894). 1894-1935 წლებში პერიოდულად თანამშრომლობდა საფრანგეთის გეოლოგიური რუკის სამსახურში. 1896-1935 წლებში პედაგოგიურ მოღვაწეობას ეწეოდა ბეზანსონის უნივერსიტეტში (1902 წლიდან პროფესორი). ფურნიეს შრომები ძირითადად ეხება საფრანგეთის გეოლოგიური აგებულების (არის მრავალი გეოლოგიური რუკის ავტორი), პალეონტოლოგიის, ჰიდროგეოლოგიის, სასარგებლო წიაღისეულის გეოლოგიის, სპელეოლოგიისა და თეორიული ტექტონიკის საკითხებს. 
მრავალი შრომა უძღვნა აგრეთვე საფრანგეთის პალეოლითისა და ნეოლითის ძეგლებს. 

1895 წელს იკვლევდა ცენტრალურ კავკასიონსა და მოსაზღვრე ტერიტორიების გეოლოგიურ აგებულებას. 
ამ გამოკვლევების შედეგად დაწერილი ნაშრომი (1896), რომელსაც თან დაერთო 1 : 400 000 მასშტაბის გეოლოგიური რუკა,
წარმოადგენს საკვლევი რეგიონის გეოლოგიური აგებულების შესახებ იმ დროს არსებული ცნობების ერთგვარ დაჯამებას; აქვს შრომები კავკასიის 
ფიზიკურ-გეოგრაფიულ საკითხებზეც. 

ეჟენ ფურნიე ავტორია 300-მდე სხვადასხვა სახის პუბლიკაციისა.

## რესურსები ინტერნეტში
* ეჟენ ფურნიე 
* ეჟენ ფურნიე 

## ლიტერატურა
კატეგორია:ფრანგი გეოგრაფები
კატეგორია:ფრანგი გეოლოგები
კილო

**კილო** შეიძლება აღნიშნავდეს ნებისმიერს შემდეგებიდან:

* კილო ანუ დიალექტი — საერთო-სახალხო ენის განშტოება, რომელზედაც ლაპარაკობენ ამა თუ იმ კუთხეში.
* კილო — ზმნის გრამატიკული კატეგორია გრამატიკაში.
* კილო — ბგერათა ურთიერთკავშირის სისტემა ბგერათრიგში.

## იხილეთ აგრეთვე
* კილო...
კილო (გრამატიკა)

**კილო** — ზმნის გრამატიკული კატეგორია, რომელიც გამოხატავს მოლაპარაკის დამოკიდებულებას ზმნით გამოხატული მოქმედებისადმი. სხვადასხვა ენაში კილოების რაოდენობა სხვადასხვაა. ძირითადად გამოიყოფა 3 კილო:
*თხრობითი — მოქმედებას წარმოგვიდგენს როგორც ნამდვილ ფაქტს, რომელიც ხდება ლაპარაკის მომენტში, ან მოხდა, ან მოხდება მომავალში:*ვაშენებ*, *ააშენა*. *ავაშენებ*.

*კავშირებითი — ზმნით აღნიშნულ მოქმედებას წარმოგვიდგენს როგორც სასურველს ან რაიმე პირობაზე დამოკიდებულს:*ვაშენებდე*, *ააშენო*.
*ბრძანებითი — მოქმედებას წარმოგვიდგენს  როგორც სავალდებულოდ შესასრულებელს ვინმესთვის: *ააშენე*! *ააშენოს*!

ქართულ ენაში თხრობითი კილო ყველაზე მდიდარია ფორმებით.

## რესურსები ინტერნეტში 
* Mood in Biblical Greek

## სქოლიო 
კატეგორია:გრამატიკა
აზერბაიჯანული მანათი

**მანათი** () — ოფიციალური ფულის ერთეული აზერბაიჯანის რესპუბლიკაში. 1 მანათი 100 გეპიკის ტოლია. კოდი ISO 4217 **AZN**.

აზერბაიჯანული მანათი ორჯერ დაექვემდებარა დენომინაციას – 1992 და 2006 წლებში.

თანამედროვე მანათი შედგება 6 სახეობის მონეტისაგან და 6 სახეობის ბანკნოტისაგან.

* მონეტები: 1, 3, 5, 10, 20, 50 გეპიკი (გამოცემულია 2006 წელს)
* ბანკნოტები: 1, 5, 10, 20, 50, 100, 200 მანათი

ბანკნოტის დიზაინი შემუშავებული იქნა ავსტრიელი ვალუტის დიზაინერის რობერტ კალინას მიერ, რომელმაც ასევე შეიმუშავა ევროს ბანკნოტის დიზაინი. მონეტები აჩვენებს გარკვეულ მსგავსებას ევროს მონეტებთან.

ბანკნოტების ნაწილს აზერბაიჯანის ცენტრალური ბანკის დაკვეთით ბეჭდავს კომპანია De La Rue.

## მონეტები 
### 1992—1993 წლებში გამოშვებული 
1992 წელს გამოშვებული ბრინჯაოს და ნიკელის მონეტები, – 5, 20 და 50 გეპიკი, – რომელიც მიმოქცევაში არ ყოფილა, სუვენირებად გაიყიდა.
thumb|500px|შედარებითი ზომები

### 2006 წელს გამოშვებული 
thumb|500px|შედარებითი ზომები

## ბანკნოტები 
### 1992 წელს გამოცემული ბანკნოტების ნიმუში 
1992 წელს გამოშვებული ბანკნოტები ნომინალით 1, 10 და 250 მანათი.

### 1993 წელს გამოცემული ბანკნოტების ნიმუში 
1993 წელს გამოშვებული ბანკნოტები ნომინალით 1, 5, 10, 50, 100, 500 და 1000 მანათი.

### 1994 წელს გამოცემული ბანკნოტების ნიმუში 
1994 წელს გამოშვებული იქნა ბანკნოტი ნომინალით 10 000 მანათი, 1995-ში — 50 000, 2001-ში — 1000.

### 2005 წელს გამოცემული ბანკნოტების ნიმუში 
2005 წელს გამოშვებული იქნა ბანკნოტების სერია ნომინალით 1, 5, 10, 20, 50 და 100 მანათი.

### 2018 წელს გამოცემული ბანკნოტები 
## იხილეთ აგრეთვე 
* მსოფლიოს ვალუტები

## სქოლიო 

## რესურსები ინტერნეტში 
* მსოფლიოს ყველა ვალუტა. აზერბაიჯანული მანათი 
* აზერბაიჯანის ბანკის ბანკნოტების კატალოგი 
* აზერბაიჯანის მონეტების კატალოგი   
* აზერბაიჯანის ცენტრალური ბანკი 
* აზერბაიჯანის ბანკნოტები   

კატეგორია:ბრუნვაში არსებული ვალუტები
კატეგორია:აზერბაიჯანი
მანქანური ენა

**მანქანური ენა** (ასევე *მანქანური კოდი*) — დაპროგრამების ენა, რომლის შინაარსი და წესები კომპიუტერის აპარატული საშუალებითაა რეალიზებული. მანქანური ენა პროგრამის დამუშავების ბოლო ეტაპია, ანუ პროცესორი მას პირდაპირ კითხულობს. ყველა მაღალი დონის, საშუალო და დაბალი დონის პროგრამირების ენაში დაწერილი პროგრამა კომპილირდება და ამ დროს ისინი გადადიან მანქანურ კოდში.

მანქანური ენის სიმბოლოებია ორიბითი ციფრები(0 და 1), რომლებიც დაჯგუფებულია კონსტრუქციებად(მორფემებად) — ბრძანებების მისამართებად, ოპერაციების კოდებად და ბრძანებათა ნიშნებად.

კომპიუტერის მიკროპროცესორი კითხულობს გარკვეული რაოდენობის(მაგალითად 32 ბიტს[=4 ბაიტს]) ბიტებს ერთ ჯერზე.

## იხილეთ აგრეთვე
*ალგორითმი
*ასემბლი
*მიკროპროცესორი

## ლიტერატურა
## სქოლიო
კატეგორია:პროგრამირების ენები
კატეგორია:მანქანური ენა
სოციალური პრობლემები

**სოციალური პრობლემა**  ეწოდება პროცესს, რომლის განვითარებისას წარმოქმნილი პირობები და მოვლენები, გარკვეული ჯგუფების ან მთელი საზოგადოების ცხოვრების სიტუაციაზე ზემოქმედებენ (მაგ. სიღარიბე, ძალადობა, ნარკომანია, გარემოს დაბინძურება), რომლის შეცვლაც საზოგადოებაში ან მის ცალკეულ ნაწილებში სავალდებულოდ მიაჩნიათ, რომელიც საზოგადოებას აფორიაქებს, პოლიტიკური პროგრამების და ღონისძიებების საგანია.

ჰერბერტ ბლუმერმა (Herbert Blumer) შეიმუშავა ხუთსაფეხურიანი მოდელი:
#სოციალური პრობლემის წარმოშობა, ანუ მისი აღქმა, გაცნობიერება და დასახელება საზოგადოებაში.
#საზოგადოებრივი აღიარება (ლეგიტიმაცია), როგორც სოციალური პრობლემისა.
#პოლიტიკურ დისკუსიებში შესაძლო სამოქმედო სტრატეგიების განხილვა.
#სამოქმედო გეგმის შემუშავება პრობლემის დარეგულირებისთვის.
#სამოქმედო გეგმის განხორციელება (ტრანსფორმაცია).
მეცნიერულ სამყაროში არსებობს ერიანობა იმის თაობაზე, რომ სოზიალური პრობლემა კოლექტიური მოქმედების პროცესს აღნიშნავს. ამის საწინააღმდეგოდ მიმდინარეობს დავა იმის თაობაზე, "სოციალური პრობლემა" მხოლოდ საზოგადოებაში როგორს ასეთად აღიარებულ, დასახელებულ და გაცნობიერებულ პრობლემებს უმდა ასახავდეს თუ მისი საგანი ლატენტური სოციალური პრობლემებიც უნდა შეადგენდენ, რომელთა აღმოჩენა და დიაგნოზიც საზოგადოებათმცოდნეობის დავალებაა.   

## ლიტერატურა
**Herbert Blumer, "Soziale Probleme als kollektives Verhalten", in: Karl Otto Hondrich (Hrsg.), Menschliche Bedürfnisse und gesellschaftliche Steuerung, Rowohlt, Reinbek bei Hamburg 1975*
ამანც გრესლი

**ამანც გრესლი** (Amanz Gressly; დ. 17 ივლისი 1814, ბერშვილი — გ. 13 აპრილი 1865, ბერნი) — შვეიცარიელი გეოლოგი და პალეონტოლოგი. გრესლი თანამედროვე პალეოეკოლოგიისა და სტრატიგრაფიის ერთ-ერთი ფუძემდებელია.

## ბიოგრაფია
ამანც გრესლი დაიბადა ბერშვილში (შვეიცარია). 1834 წელს სტრასბურგში დაიწყო მედიცინის შესწავლა, თუმცა მოგვიენებით მოღვაწეობა გააგრძელა გეოლოგიაში. შრომაში „Observations géologiques sur le Jura Soleurois“ ჩამოაყალიბა მოძღვრება ფაციესების შესახებ. ფაციესური ანალიზის მონაცემებით, გრესლიმ პირველმა მოახერხა პალეოგეოგრაფიული რუკების შედგენა. იგი იყო XIX საუკუნის გეოლოგიის ერთ-ერთი გამოჩენილი მკვლევარი. 1838 წელს შემოიღო ფაციესის ცნება დანალექი ქანებისათვის, რომლებიც ერთნაირ პირობებში არიან წარმოშობილი და ამიტომ ერთნაირი ლითოლოგიური და პალეონტოლოგიური ნიშნები ახასიათებთ. ამრიგად გრესლიმ მეცნიერებაში შემოიღო ფაქტების ახალი კატეგორია და მეცნიერებაში საფუძველი ჩაუყარა ახალ დისციპლინას — მოძღვრებას ფაციესების შესახებ. ფაციესებზე მოძღვრებას დიდ მნიშვნელობას ანიჭებდნენ ჟ. მარკუ, ფ. ლანგი და სხვ. გრესლი იმ პიროვნებათა რიცხვს ეკუთვნის, რომელმაც თანამედროვე გეოლოგიას ჩაუყარა საფუძველი. თუმცა დღესაც არ არსებობს მისი იდეების ერთიანი ანალიზი. თანამედროვე დროში არსებობს ფაციესების მრავალგვარი კლასიფიკაცია.

როგორც ჩანს გრესლიმ უმძიმესი ცხოვრება გაატარა, საყოველთაო ბიოგრაფიული ცნობები მისი ცხოვრების შესახებ არ მოგვეპოვება. იქ, სადაც კი არსებობს სტატია ან თხზულება გეოლოგიაში ყველგან არის მოხსენებული გრესლი როგორც მკვლევარი, მეცნიერი რომელმაც პირველმა შენიშნა და მეცნიერულად აღწერა ფაციესური მოვლენები.

1861 წელს მოგვცა ხმელთაშუა ზღვის ფაუნის მოკლე ეკოლოგიური აღწერა. ახლოს თანამშრომლობდა ლუი აგასისთან.

ბავშვობიდანვე განიცდიდა ფსიქიკურ აშლილობას. 1860-იან წლებში მისი ჯანმრთელობა გაურესდა. 1864 წელს იწვა ფსიქიატრიულ საავადმყოფოში. 1865 წლის 13 აპრილს გრესლი ინსულტით გარდაიცვალა.

## თხზულებები
*Observations géologiques sur le Jura Soleurois; Bde. 1-3. In: Neue Denkschriften der allg. schweizerischen Gesellschaft für die gesammten Naturwissenschaften; Bd. 2, 4, 5. Neuchâtel: Imprimerie de Petitpierre, 1838-1841.
*Amanz Gressly's Briefe = Lettres d'Amand Gressly, le géologue jurassien (1814-1865) / rassemblées et annotées par le Dr. Louis Rollier. Moutier: Imprimerie du „Petit Jurassien“, 1911.

## რესურსები ინტერნეტში
*ამანც გრესლის როლი თანამედროვე სტრატიგრაფიისათვის  
*დინოზავრი Gresslyosaurus-ის შესახებ   
*ამანც გრესლის შესახებ 

## ლიტერატურა
* Alfred Hartmann: Amanz Gressly. In: Gallerie berühmter Schweizer der Neuzeit; Bd. 1. Baden: Friedrich Hasler, 1868.
* Hugo Ledermann: Die wissenschaftliche Bedeutung von Amanz Gressly. In: Jurablätter; 27(1965), S. 70-72.

## სქოლიო
კატეგორია:შვეიცარიელი გეოლოგები
კატეგორია:შვეიცარიელი პალეონტოლოგები
მალტური მექანიზმი

thumb|right|220px|6 ღრიჭოს მქონე მალტური მექანიზმის (გარე) მუშაობის ანიმაცია
thumb|right|220px||შიგა მოდების მალტური მექანიზმი

**მალტური მექანიზმი** (ასევე *მალტური ჯვარი*) — მოწყობილობა, რომელიც უწყვეტ ბრუნვას წყვეტილად გარდაქმნის.

მალტური მექანიზმი იმ მექანიზმის ერთ-ერთი ნაწილია, რომელსაც აყენებენ ავტომატურ და სხვა ჩარხებზე, კინოსაპროექციო აპარატებსა და დანადგარებზე მოძრაობის პერიოდულად გასაჩერებლად. იყენებენ შიგა და გარე მოდების მალტურ მექანიზმებს.

## ლიტერატურა
## სქოლიო
კატეგორია:კინემატიკა
კატეგორია:მექანიზმები
აბიტურიენტი

**აბიტურიენტი** ( — წამსვლელი; ის, ვინც წასვლას აპირებს) — საშუალო სკოლის კურსდამთავრებული, რომელიც უმაღლეს სასწავლებელში შედის. პირი, რომელსაც აქვს სრული ზოგადი საშუალო განათლების დამადასტურებელი დოკუმენტი და სწავლის გაგრძელებას აპირებს უმაღლეს საგანმანათლებლო დაწესებულებაში.

## ლიტერატურა 
* *ზურაბიშვილი დ.*, *გობრონიძე გ.*, სამოქალაქო განათლების ლექსიკონი, საიას იურიდიული განათლების ხელშეწყობის ფონდი, თბილისი, 2011, გვ.5 ISBN 978-9941-0-3354-4.

კატეგორია:უმაღლესი განათლება
Over the Hump

***Over the Hump*** — ევროპულ-ამერიკული პოპ-ჯგუფ The Kelly Family-ს მერვე სტუდიური ალბომი. გამოიცა 1994 წელს, ლეიბლზე KEL-Life Records. ალბომის თანაპროდიუსერები არიან ჰარტმუტ მიულერი და კეიტი კელი.

ავსტრიაში, გერმანიაში და შვეიცარიაში ალბომს დიდი წარმატება ხვდა წილად. კოლექტივი პოპულარული გახდა გერმანულენოვან ქვეყნებში საკმაოდ შეუმჩნეველი სტუდიური და საკონცერტო ჩანაწერების შემდეგ. Over the Hump გამოცემიდან პირველი ხუთი თვის განმავლობაში 1.8 მილიონი ასლის სახით იქნა გაყიდული. მთლიანად გერმანიაში გაიყიდა 2.25 მილიონი დისკი.

## სიმღერების სია 
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## რესურსები ინტერნეტში
* KellyFamily.de  — ოფიციალური საიტი

## სქოლიო 
კატეგორია:1994 წლის ალბომები
კატეგორია:The Kelly Family-ს ალბომები
მარანების ცეცხლოვანი ღმერთი

***მარანების ცეცხლოვანი ღმერთი*** ()  — მწერალ ალექსანდრე ვოლკოვის მიერ ჯადოსნური ქვეყნის შესახებ დაწერილი რომანების სერიის მეოთხე ტომი.

## სიუჟეტი 
ურფინ ჯუსი, განდევნილი ზურმუხტის ქალაქიდან, კვლავ ოცნებობს დიდ ძალაუფლებაზე. იგი გადაარჩენს გიგანტურ არწივ კარფაქსს, რომელიც სანაცვლოდ დახმარებას ჰპირდება. ურფინი ატყუებს მას და მისი საშუალებით აშინებს მარანებს - ძველ ხალხს, რომლებიც მიწისქვეშეთში ცხოვრობდა, მაგრამ ზედაპირზე დასახლდა. იგი მათ ბელადად იქცევა, ასწავლის ცეცხლის გამოყენებასა და სახლების შენებას, მაგრამ ეს მხოლოდ მათ უხუცესებზე ვრცელდება. უფრო დაბალ ფენას ჯუსი იყენებს 2000 კაციანი ჯარის შესაქმნელად. მაგრამ კარფაქსი მიხვდება, რომ ჯუსი ატყუებდა და ბრუნდება შინ. ჯუსი იპყრობს რკინის შეშისმჭრელს, შემდეგ კი - ზურმუხტის ქალაქსა და მის მმართველ საფრთხობელას. მარანები იწყებენ დაპყრობილი მიწების აოხრებას.

ამასობაში ჯადოსნურ ქვეყანაში სტუმრად მოდიან ენი (ელის და) და მისი მეგობარი ტიმი. მელიების ქვეყანაში ისინი გადაარჩენენ ადგილობრივ მეფეს, რომელიც გოგონას სჩუქნის ჯადოსნურ ვერცხლისფერ სალტეს. მისი დახმარებით შესაძლებელი ხდება გაუჩინარება. ჯადოქარ ვილინასთან შეხვედრისას ბავშვები შეიტყობენ, რომ დამპყრობელზე გასამარჯვებლად შეიძლება ჯადოსნური ყუთის გამოყენება, რომელიც ვილინამ ოდესღაც საფრთხობელას უსაჩუქრა.

ენი და ტიმი ჯადოსნური სალტეს დახმარებით მარანთა პატრულს ემალებიან და შედიან ზურმუხტის ქალაქში. ყვავ კაგი-კარის დახმარებით ტიმი იპარავს ჯადოსნურ ყუთს და ბავშვები დაადგენენ, თუ სად ჰყავს ჯუსს დამწყვდეული ელის მეგობრები. მათი გათავისუფლების შემდეგ ყველა იასამნისფერ ქვეყანაში მიემართება. ურფინის საქმეები ამ დროს სულ უფრო ცუდად არის - იასამნისფერი ქვეყნის მაცხოვრებლები თავად იჭერენ დაპყრობლებს. ლურჯი ქვეყნის დასაპყრობად გაგზავნილი ჯარის დამარცხება მიწისქვეშა მემაღაროებმა შესძლეს. დარჩენილ მარანთა შორის დაპირისპირებები იწყება. იასამნისფერ ქვეყანაში აჯანყების დასახშობად ურფინი აცხადებს, რომ იქაურმა მკვიდრებმა მარანები სასტიკად გაანადგურეს. თუმცა ტიმის ინიციატივით იმართება ფრენბურთის მატჩი, სადაც მარანები საკუთარ „დაღუპულ მეგობრებსაც“ იხილავენ. „ცეცხლოვანი ღმერთი“ დამარცხებულია, მას შორს აძევებენ. ენი და ტიმი შინ ბრუნდებიან.

## რესურსები ინტერნეტში
*ზურმუხტის ქალაქის მოყვარულთა გვერდი 

კატეგორია:წიგნები ჯადოსნურ ქვეყანაზე (ვოლკოვი)
კატეგორია:1968 წლის რომანები
მანქანური თარგმნა

**მანქანური თარგმნა** (ასევე *ავტომატური თარგმნა*) — ტექსტის თარგმნა ერთი ენიდან მეორე ენაზე კომპიუტერის(ან ეგმ-ის მეშვეობით). მანქანური თარგმნის იდეალური შემთხვევის დროს მანქანა ასრულებს იმ მოქმედებებს რასაც მთარგმნელი.

მანქანური თარგმნა მოიცავს სამ ეტაპს:
*სათარგმნი ტექსის წაკითხვა და ანალიზი
*ტექსტის გადაქმნა
*მეორე ენის ტექსტის სინთეზი.

## ისტორია
ეგმ-ის გამოგონების შემდეგ მანქანური თარგმნის პირველი ცდა 1954 წელს ჩაატარეს ჯორჯთაუნის უნივერსიტეტში ლ. დოსტერტის ხელმძღვანელობით(იხილეთ ჯორჯთაუნის ცდა). საქართველოში მანქანური თარგმნის პირველი ჯგუფი ჩამოყალიბდა 1957 წელს საქართველოს სსრ მეცნიერებათა აკადემიის ელექტრონიკის, ავტომატიკისა და ტელემექანიკის ინსტიტუტში ა. ელიაშვილის ხელმძღვანელობით. შეიქმნა რუსულიდან ქართულ ენაზე თარგმნის პირველი ალგორითმი. მანქანური თარგმნის კვლევაში არის ორი ასპექტი: გამოყენებითი(ტექსტების თარგმნა, საინფორმაციო საქმის ავტომატიზაცია და სხვა) და თეორიული(ადამიანთა მეტყველების მოდელირება, ლინგვისტიკური აღწერილობისთვის მათემატიკური ფორმალიზმის დამუშავება და სხვა).

## იხილეთ აგრეთვე
*ალგორითმი
*თარგმნა
*ხელოვნური ინტელექტი
*ჯორჯთაუნის ცდა

## ლიტერატურა
## სქოლიო
## იხილეთ აგრეთვე
კატეგორია:ხელოვნური ინტელექტი
კატეგორია:კომპიუტერული ენათმეცნიერება
*
ნიკოლოზ გვოზდეცკი

**ნიკოლოზ ანდრიას ძე გვოზდეცკი** ( დ. 15 დეკემბერი [ძვ. სტ. 2 დეკემბერი],  1913, პეტერბურგი — გ. 10 ოქტომბერი, 1994, მოსკოვი) — რუსი გეოგრაფი. კარსტის მკვლევარი. გეოგრაფიულ მეცნიერებათა დოქტორი, პროფესორი. 
რსფსრ დამსახურებული მოღვაწე (1974). სკკპ წევრი 1971 წლიდან. 

ნიკოლოზ ანდრიას ძე გვოზდეცკი დაიბადა 1913 წლის 15 დეკემბერს, ქალაქ პეტერბურგში, მამამისის განათლებით აგრონომის — ანდრია გვოზდეცკისა და დედამისის — პროფესიით მასწავლებლის სერაფიმა ნიკოლოზის ასულის ოჯახში. 1948 წელს დაიცვა სადოქტორო დისერტაცია. ამ პერიოდში მკვლევარმა არაერთი საყურადღებო ნაშრომი გამოაქვეყნა, რომელიც მიეძღვნა კარსტის საკითხებსა და მათ პრობლემებს. აქტიურად მონაწილეობდა სამეცნიერო ექსპედიციებში, გვოზდეცკიმ აღმოაჩინა და პირველმა აღწერა მდინარე ანგარის მარჯვენანაპირეთში არსებული თაბაშირის კარსტი. 1950 წლის ზაფხულში შეისწავლა ყარათაუს ქედის კარსტი, შემდეგ ამიერკავკასიის ექსპედიციას ხელმძღვანელობდა. იმყოფებოდა ყირიმში, კავკასიაში, კარპატებში და ა.შ. 

დაჯილდოებულია სამამულო ომის II ხარისხის ორდენით, ხუთი მედლით. სამეცნიერო და პედაგოგიურ მოღვაწეობაში გაწეული
დიდი სამუშოებისათვის მიენიჭა სსრკ გეოგრაფიული საზოგადოების დიდი ოქროს მედალი (1991). 1974 წელს მიენიჭა ნიკოლოზ პრჟევალსკის სახელობის დიდი ოქროს მედალი. მინიჭებული აქვს ასევე დიმიტრი ანუჩინის სახელობის პრემია (1969).

54 მონოგრაფიის და 800-მდე სამეცნიერო ხასიათის სტატიის ავტორია. ნიკოლოზ გვოზდეცკის სახელობისაა კარსტული შახტი ყირიმში და მსხვილი გროტები ურალსა და ციმბირში.

## თხზულებები
*Карст, 2 изд., М., 1954;
*Физическая география Кавказа, вып. 1—2, М., 1954—58; 
*Кавказ, М., 1963;
*Физико-географическое районирование СССР, М., 1968 (თანაავტ.);
*Советские географические исследования и открытия, М,, 1967;
*История открытия и исследования Советской Азии, М., 1969 (თანაავტ.).

## რესურსები ინტერნეტში
* ნიკოლოზ გვოზდეცკის ბიოგრაფია  
* ნიკოლოზ გვოზდეცკის ბიოგრაფია  

## ლიტერატურა
*Меннер В. В., Спиридонов А. И. Известный советский географ и карстовед (К 60-летию Николая Андреевича Гвоздецкого) // Землеведение. Новая серия. Т. Х (L), 1974. С. 228–244.

## სქოლიო
კატეგორია:საბჭოთა გეოგრაფები
კატეგორია:რუსი გეოგრაფები
კატეგორია:გეოგრაფიის მეცნიერებათა დოქტორები
კატეგორია:სამამულო ომის II ხარისხის ორდენის კავალრები
კატეგორია:ვაგანკოვოს სასაფლაოზე დაკრძალულები
კატეგორია:მოსკოვში გარდაცვლილები